recursal/SuperWikiNEXT-32B huggingface dataset:
**हिंगोट युद्ध** इन्दौर से 55 कि.मी. दूर गौतमपुरा शहर में होता है यह दीपावली के एक दिन बाद (पड़वा) के रोज खेला जाने वाला पारंपरिक 'युद्ध' है। इस युद्ध में प्रयोग होने वाला 'हथियार' हिंगोट है जो हिंगोट फल के खोल में बारूद, भरकर बनाया जाता है। इस युद्ध मे दो दल आमने सामने होते हैं एक तरफ तुर्रा दल तो दूसरी ओर कलंकी दल होता है। इस युद्ध में किसी दल की हार-जीत नहीं होती किन्तु सैकड़ों लोग गंभीर रूप से घायल हो जाते हैं। 

हिंगोट एक निम्बू के आकार जितना बड़ा फल होता है । हिंगोट नारियल की तरह बाहर से सख्त ओर अंदर से गूदे वाला होता है । योद्धा दीपावली के कई महीनों पहले से इसकी तैयारी करता है , हिंगोट चम्बल नदी के आस पास के इलाकों में मिलता है । दीपावली के अगले दिन सुबह से हि आस पास के गाँव से लेकर दूर दूर से आये सैलानियों का जमावड़ा हिंगोट युद्ध के आस पास देखा जाता है । जैसे ही शाम के 4 बज ते है योद्धा अपने घरों से बाहर आते हैं और अपने दल के साथ ढोल ढमाकों से नाचते गाते युद्ध मैदान की ओर बढते है । युद्ध शुरू होने से पहले दोनों दल के योद्धा अति प्राचीन भगवान विष्णु के अवतार श्री देवनारायण का आशीर्वाद लेते हैं । एवं युद्ध शुरू होने से पहले दोनों दल आपस में गले लगते है और युद्ध समाप्त होने के पश्चात दूसरे दल के किसी योद्धा को चोट लगने पर उसके घर जाकर गले लग कर आपसी भाईचारा बढ़ाते हैं । योद्धा युद्ध के दौरान अपने हाथों में लोहे का मजबूत ढाल व सर पर साफा बांधते हैं । योद्धा अपने हिंगोट सूती कपड़े से बने झोले में रखते हैं । हिंगोट युद्ध काफी पुराना पारंपरिक खेल है । गुर्जर श्री

इन्हें भी देखें
---------------

* रणजी गौतमपुरा

बाहरी कड़ियाँ
-------------

* मप्र में हिंगोट युद्ध में चलेंगे बारूद से भरे हिंगोट (देशबंधु)
* हिंगोट युद्ध में दागे जाएँगे हिंगोट से बने 'देसी ग्रेनेड'
* शोले बरसाने को तैयार हिंगोट (पत्रिका)
* इंदौर : आज गोलियों की तरह चलेंगे हिंगोट[*मृत कड़ियाँ*] (दैनिक भास्कर)
**सिट्रिक अम्ल** (Citric acid) एक दुर्बल कार्बनिक अम्ल है। नींबू, संतरे और अनेक खट्टे फलों में सिट्रिक अम्ल और इसके लवण पाए जाते हैं। जांतव पदार्थों में भी बड़ी अल्प मात्रा में यह पाया जाता है। नींबू के रस से यह तैयार होता है। नींबू के रस में ६ से ७ प्रतिशत तक सिट्रिक अम्ल रहता है। नींबू के रस को चूने के दूध से उपचारित करने से कैल्सियम सिट्रेट का अवक्षेप प्राप्त होता है। अवक्षेप को हल्के सल्फ्यूरिक अम्ल के साथ उपचारित करने से सिट्रिक अम्ल उन्मुक्त होता है। विलयन के उद्वाष्पन से अम्ल के क्रिस्टल प्राप्त होते हैं जिनमें जल का एक अणु रहता है। शर्करा के किण्वन से भी सिट्रिक अम्ल प्राप्त होता है। रसायनशाला में सिट्रिक अम्ल का संश्लेषण भी हुआ है।

यह वस्तुत: **२-हाइड्रोक्सि-प्रोपेन १: २: ३ ट्राइकार्बोसिलिक अम्ल** है।

गुणधर्म
-------

सिट्रिक अम्ल बड़े-बड़े समचतुर्भुजीय प्रिज्म का क्रिस्टल बनाता है। यह जल और ऐल्कोहॉल में घुल जाता है पर ईथर में बहुत कम घुलता है। क्रिस्टल में क्रिस्टल जल रहता है। गरम करने से १३०° सें. पर यह अजल हो जाता है और तब १५३° सें. पर पिघलता है। इससे ऊँचे ताप पर यह विघटित होना शुरू करता है। सांद्र सल्फ्यूरिक अम्ल से सावधानी से तपाने पर भी विघटित होता है। यह त्रिक्षारक अम्ल है और तीन श्रेणियों का लवण बनाता है। कुछ लवण जल में विलेय, कुछ अल्प विलेय और कुछ अविलेय होते हैं। सिट्रिक अम्ल का उपयोग रंगबंधक के रूप में, रंगसाजी में, लेमोनेड सदृश पेयों को बनाने में और खाद्यों में होता है। इसका अणुसूत्र और संरचना सूत्र यह है:

उपयोग
-----

* सिट्रिक अम्ल प्राकृतिक संरक्षक (natural preservative) है।
* यह भोजन एवं मृदु पेयों में खट्टापन लाने के लिये डाला जाता है।
* जैवरसायन में इसका महत्व इसलिये हैं कि यह सभी सभी जीवों के उपापचय चक्र पैदा होता है।
* यह पर्यावरण को बिना नुकसान पहुँचाये सफाई का काम करने के लिये उपयुक्त है।
* जल को मृदु करने के लिये

बाहरी कड़ियाँ
-------------

* The European Citric Acid Manufacturers Association
* NextBio Citric Acid Entry[*मृत कड़ियाँ*]
* Citric acid analysis - free spreadsheet for titration of acids and pH calculation
* Applications of Citric Acid
* MSDS sheet for Citric Acid
**महाराजा सर सुमेर सिंह** केबीई (14 जनवरी 1898 - 3 अक्टूबर 1918) 20 मार्च 1911 से 3 अक्टूबर 1918 तक जोधपुर के महाराजा थे, वे अपने पिता महाराजा सरदार सिंह के उत्तराधिकारी थे।

जीवन
----

सुमेर सिंह का जन्म 14 जनवरी 1898 को जोधपुर के मेहरानगढ़ में महाराजा सर सरदार सिंह के और उनकी पहली पत्नी महारानी लक्ष्मण कंवरजी माजी साहिबा के घर हुआ था। मार्च 1911 में 13 वर्ष की आयु में, वे अपने पिता की मृत्यु पर जोधपुर की गादी पर बैठे थे और उस वर्ष दिल्ली दरबार में जॉर्ज पंचम के सम्मान के एक पेज ऑफ ऑनर के रूप में कार्य किया। 1915 में सुमेर पुष्टिकर स्कूल के लिए सुमेर सिंह की तरफ से सात हजार रुपये दिये गये। इसी वर्ष जोधपुर में एक अजायबघर और एक सार्वजनिक पुस्तकालय की स्थापना की गई। श्री सुमेर सिंह ने स्टेट काऊंसिल की स्थापना की। श्री सुमेर सिंह काशी गये और हिन्दू विश्वविधालय की नींव रखी। 23 सितम्बर 1918 को हाईफा के युद्ध में सरदार रिसाला का मेजर देवली ठाकुर दलपतसिह रण में मारा गया। रिसाले के वीरो ने भाले से बहुत से तुर्को को मार डाला। सुमेर सिंह को मिस्र के सुल्तान ने ग्रांड कारडन आफ दि आर्डर आफ दि नाईल की उपाधि से सम्मानित किया। श्री सुमेर सिंह ने जोधपुर में चीफ कोर्ट की स्थापना की। उन्होंने चौपासनी का नया राजपूत हाई स्कूल बनवाया। 

मेयो कॉलेज, अजमेर, और बर्कशायर के वेलिंगटन कॉलेज में शिक्षित, उन्होंने इडर के अपने बड़े चाचा जनरल महाराजा सर प्रताप सिंह के शासन के तहत पांच साल तक शासन किया, जिन्होंने जोधपुर रीजेंसी की देखरेख के लिए इडर से अपना सिंहासन छोड़ दिया था।

सन्दर्भ
-------

1. ↑  London Gazette, 1 August 1917
2. ↑  London Gazette, 28 December 1917
3. ↑  रेऊ, विशवेशवरनाथ (1950). *मारवाड़ का इतिहास*. जोधपुर: जोधपुर आर्कियोलॉजी डिपाटमेंट. पृ॰ 526.
सिटी पैलेस परिसर बहुत ही खूबसूरत है और इसके साथ-साथ बालकॉनी बनाने की योजना है। गेट के पीछे एक बडा मैदान है। इसी मैदान में कृष्ण मंदिर हैं। इसके बिल्कुल पीछे मूसी रानी की छतरी और अन्य दर्शनीय स्थल हैं। सुबह के समय जब सूर्य की पहली किरण सिटी पैलेस परिसर के मुख्य द्वार पडती है तो इसकी छटा देखने लायक होती है। हाल के दिनों में इसकी स्थिति दयनीय है। इस पूरी इमारत में सरकारी दफ्तरों का कब्‍जा है, मुख्य रूप से जिलाधीश और अलवर पुलिस के सुपरिटेण्डेन्ट का। इसका निर्माण 1793 में राजा बख्तावर सिंह ने कराया था। पर्यटक इसकी खूबसूरती की तारीफ किए बिना नहीं रह पाते। इस इमारत के सबसे ऊपरी तल पर संग्राहलय भी है। संग्राहलय दर्शन के लिए शुल्क देना पडता है। यह तीन हॉल्स में विभक्त है। पहले हॉल में शाही परिधान और मिट्टी के खिलौने रखें हुए है, इस हॉल का मुख्य आकर्षण महाराज जयसिंह की साईकिल है। यहां हर वस्तु बडे सुन्दर तरीके से सजाई गई है। दूसरे हॉल में मध्य एशिया के अनेक जाने-माने राजाओं के चित्र लगे हुए हैं। इस हॉल में तैमूर से लेकर औरंगजेब तक के चित्र लगे हुए हैं। तीसरे हॉल में आयुद्ध सामग्री को प्रदर्शित किया गया है। इस हॉल का मुख्य आकर्षण अकबर और जहांगीर की तलवारें हैं। यहां पर ऐसी म्यान रखी है जिसमे दो तलवारें एक साथ रखी जा सकती है यह पर्यटकों के लिए विशेष दर्शनीय है। संग्राहलय घूमने का समय सुबह 10 बजे से शाम 5 बजे तक, शुक्रवार को अवकाश

सिटी पैलेस के बिल्कुल पीछे एक बडा जलाशय है। इसे सागर के नाम से जाना जाता है। यह बहुत ही खूबसूरत है और इसके चारों तरफ दो मंजिला खेमों का निर्माण किया गया है। तालाब के मुहाने तक सीढियां बनी हुई है। इस जलाशय का प्रयोग स्नान के लिए किया जाता था। जलाशय में कबूतरों को दाना खिलाना यहां की परंपरा रही है। जलाशय के साथ मंदिरो की एक श्रृंखला भी है। इसके दायीं तरफ राजा बख्तावर सिंह का स्मारक और शहीदों की याद में बनाया गया संगमरमर का स्मारक भी है। इसका नाम राजा बख्तावर सिंह की पत्नी मूसी रानी के नाम पर रखा गया है, जो राजा बख्तावर सिंह की चिता के साथ सती हो गई थी।

  


| * दे
* वा
* सं
अलवर विस्तार में |
| --- |
| **परिचय और प्रवेशद्वार** | 

|  |  |
| --- | --- |
|   | ***राजस्थान प्रवेशद्वार*** |

 जिला  •  नगर  •  तहसीलें  •  इतिहास  •  शिक्षण संस्थाएं  •  पर्यटन स्थल  •  प्रमुख इमारतें  |  |
| पर्यटन स्थल | फतहगंज का मकारा  •  पूर्जन विहार  •  कम्पनी बाग, अलवर  •  सिटी पैलेस, अलवर  •  विजय मंदिर झील महल  •  बाल किला, अलवर  •  जय समन्द झील, अलवर  •  सिलीसेड झील  •  |
| जिले की तहसीलें  | अलवर तहसील   |
| यह भी देखें | राजस्थान  •  भारत  •  हिमालय •  प्रवेशद्वार:राजस्थान |
| बाहरी कड़ियाँ | अलवर जिला आधिकारिक साइट  •  अलवर का इतिहास • अलवर मार्गदर्शिका |
इस चित्र में समान रंग में रंगे गये ज्यामितीय आकृयाँ परस्पर समरूप हैं।
यदि दो ज्यामितीय वस्तुओं का आकार (स्वरूप) समान हो तो उन्हें **समरूप** (similar) कहा जाता है। दूसरे शब्दों में, यदि दूसरी आकृति की सभी लम्बाइयों को समान अनुपात में घटाकर या बढ़ाकर पहली आकृति प्राप्त की जा सकती है तो ये दोनो आकृतियाँ परस्पर समरूप हैं। किन्ही दो समरूप बहुभुजों की संगत भुजाएं समानुपाती होतीं हैं और संगत कोणों के मान समान होते हैं। hey.pratham

सभी वृत्त समरूप होते हैं। दो दीर्घवृत्तों के दीर्घ अक्षों का अनुपात उनके लघु-अक्षों के अनुपात के बराबर हो तो वे भी समरूप होंगे।

समरूप त्रिभुज
-------------

समरूप त्रिभुज । इनके संगत कोण एक ही रंग में दिखाए गये हैं।
### गुण

* दो समरूप त्रिभुजों के संगत कोण समान होते हैं।
* दो समरूप त्रिभुजों के क्षेत्रफल का अनुपात उनके संगत भुजाओं के अनुपात के वर्ग के बराबर होता है।
* दो समरूप त्रिभुजों की संगत ऊँचाइयों का अनुपात उनकी संगत भुजाओं के अनुपात के बराबर होता है।

### त्रिभुजों की समरूपता का दैनिक जीवन में उपयोग

*त्रिकोणमिति के उपयोग* भी देखें

दो समरूप त्रिभुजों के गुणों का उपयोग करते हुए बहुत सी लम्बाइयों (दूरियों) और ऊंचाइयों की गणना बड़ी आसानी से की जा सकती है। विशेष बात यह है कि इस विधि से केवल कुछ आसानी से नापी जा सकने वाली दूरियाँ ही मापी जातीं हैं (कोण नहीं मापने पड़ते)। उदाहरण के लिए मान लीजिए कि आपको दिन में एक ध्वज-स्तम्भ की ऊँचाई निकालनी है। आप उसे सीधे माप नहीं सकते। आप समतल भूमि पर सूर्य के द्वारा बनी उसकी छाया की लम्बाई माप लीजिए। फिर १ मीटर लम्बी एक छड़ी की छाया की लम्बाई उसी समय माप लीजिए। बस इतने से ही उस ध्वज-स्तम्भ की लम्बाई की गणना की जा सकती है। यहाँ ध्वज-स्तम्भ और उसकी छाया का अनुपात, छड़ी और उसकी छाया के अनुपात के बराबर होगा। चूँकि इन चार राशियों में से केवल एक ही अज्ञात है, अतः ध्वज-स्तम्भ की ऊँचाई निकल जाएगी। ध्यान दीजिए कि यहाँ भी दो समरूप त्रिभुज बन रहे हैं- (१) ध्वज-स्तम्भ के आधार-बिन्दु, उसके शीर्ष बिन्दु, और उसकी छाया के शीर्ष बिन्दु से बना समकोण त्रिभुज, तथा (२) छड़ी के आधार-बिन्दु, उसके शीर्ष-बिन्दु तथा उसकी छाया के शीर्ष बिन्दु से बना समकोण त्रिभुज।

इन्हें भी देखें
---------------

* सर्वांगसमता

बाहरी कड़ियाँ
-------------

* Animated demonstration of similar triangles

सन्दर्भ
-------

1. ↑  "Applications of Similar Triangles". मूल से 14 जुलाई 2019 को पुरालेखित. अभिगमन तिथि 14 जुलाई 2019.
2. ↑  "Similar Triangles Applications". मूल से 14 जुलाई 2019 को पुरालेखित. अभिगमन तिथि 14 जुलाई 2019.
**स्कन्द महेश्वर** निरुक्त के प्रमुख टीकाकारों में मान्य हैं। आचार्य बलदेव उपाध्याय ने इन्हें ऋग्वेद के सर्वाधिक प्राचीन भाष्यकार स्कन्दस्वामी से अभिन्न माना है। परन्तु, डॉ॰ श्रीधर भास्कर वर्णेकर का कहना है कि निरुक्त-टीकाकार महेश्वर स्कन्दस्वामी से संबंधित होंगे। इसी कारण स्कन्द-महेश्वर नाम से उनका परिचय दिया जाता है।

इस संबंध में एक विचारणीय तथ्य यह भी है कि आचार्य स्कन्द महेश्वर ने अपनी निरुक्त-टीका में ऋग्भाष्य से बहुत सहायता ली है। फिर भी, उद्गीथ भाष्य का मत स्कन्द महेश्वर को कुछ स्थानों पर स्वीकार्य नहीं हुआ है। यह बात ध्यान देने योग्य है कि आचार्य उद्गीथ ऋग्भाष्यकार स्कन्दस्वामी के सहकारी थे और आदरणीय भी थे। इसलिए उद्गीथ-मत के विषय में अपनी अस्वीकृति का प्रतिपादन करते समय स्कन्द महेश्वर बड़ी सावधानी से शब्दयोजना करते हैं।

इन्हें भी देखें
---------------

* ऋग्भाष्य-पदार्थ-कोष

सन्दर्भ
-------

1. ↑  वैदिक साहित्य और संस्कृति, आचार्य बलदेव उपाध्याय, शारदा संस्थान, वाराणसी, पुनर्मुद्रित संस्करण-2006, पृष्ठ-361.
2. 1 2  संस्कृत वाङ्मय कोश, प्रथम खण्ड, संपादक- डॉ॰ श्रीधर भास्कर वर्णेकर, लोकभारती प्रकाशन, इलाहाबाद, तृतीय संस्करण-2010, पृष्ठ-489.

बाहरी कड़ियाँ
-------------
***स्कन्दगुप्त***, जयशंकर प्रसाद द्वारा लिखित नाटक है।

पात्र
-----

स्कन्दगुप्त, कुमारगुप्त, गोविन्दगुप्त, पर्णदत्त, चक्रपालित, बन्धुवर्म्मा, भीमवर्म्मा, मातृगुप्त, प्रपञ्चबुद्धि, शर्वनाग, कुमारदास (धातुसेन), पुरगुप्त, भटार्क, पृथ्वीसेन, खिङ्गिल, मुद्गल, प्रख्यातकीति, देवकी, अनन्तदेवी, जयमाला, देवसेना, विजया, कमला, रामा, मालिनी आदि।

विशेषताएँ
---------

इसमें पाँच अंक हैं तथा अध्यायों की योजना दृश्यों पर आधारित है। प्रथम, द्वितीय तथा चतुर्थ अंक में सात और तृतीय तथा पंचम अंक में छह दृश्य हैं। इस नाटक की विशेषताओं को रेखांकित करते हुए दशरथ ओझा **हिन्दी नाटकः उद्भव और विकास** में लिखते हैं कि- "'स्कन्दगुप्त' नाटक के वस्तु-विन्यास में प्रसाद की प्रतिभा सजीव हो उठी है और उनकी नाट्यकला ने अपना अपूर्व कौशल दिखाया है। इस नाटक में भारतीय और यूरोपीय दोनों नाट्यकलाओं का सहज समन्वय है।"

इन्हें भी देखें
---------------

जयशंकर प्रसाद

संदर्भ
------

1. ↑  जयशंकर, प्रसाद (2010). *स्कन्दगुप्त*. नयी दिल्ली: प्रकाशन संस्थान. पृ॰ 29. आई॰ऍस॰बी॰ऍन॰ 81-7714-200-3.
2. ↑  डॉ. दशरथ, ओझा (2013). *हिन्दी नाटकः उद्भव और विकास*. दिल्ली: राजपाल एण्ड सन्ज़. पृ॰ 209. आई॰ऍस॰बी॰ऍन॰ 978-81-7028-402-4.

बाहरी कड़ियाँ
-------------

|  |  |
| --- | --- |
|  |  हिंदी विकिस्रोत पर इस लेख से संबंधित मूल पाठ उपलब्ध है:
**स्कन्दगुप्त (नाटक)**  |
सोनाली कुलकर्णी फ़नूक इंडिया की अध्यक्षा और मुख्य अधिकारी हैं। यह जापानी रोबॉट निर्माता की स्थानीय इकाई है। अपने इस रोल में वह सभी सामग्री जैसे कि सी०एन०सी, रोबॉट, रोबो-मशीन और प्रणालि-एकिकरण (System Integration) के विपनन और बिकरी से जुड़ी गतिविधियों को देखती हैं।

कुलकर्णी को वर्ष 2014 की सबसे शक्तिशालि महिला खिताब दिया गया है।

व्यक्तिगत जीवन
--------------

कुलकर्णी महात्मा गाँधी की पोती सुमित्रा कुलकर्णी की बेटी हैं जो पूर्व आई०ए०एस० अधिकारी और पूर्व राज्यसभा सांसद रही हैं। उनके पिता जी०आर० कुलकर्णी आई०आई०एम अहमदाबाद के पूर्व डीन रह चुके हैं। 

कुलकर्णी जापान से भारत में आईं।

कुलकर्णी ने रवि वेंकटेसन से अकटूबर 11, 2010 में शादी की जो माइक्रोसॉफ़्ट इंडिया के पूर्व अध्यक्ष रहे हैं।  दोनों 1999 से एक दूसरे से परिचित थे पर उन्होंने पारिवारिक सहमति से दस साल के पश्चात विवाह किया।

शिक्षा और प्रारंभिक व्यवसाय
---------------------------

कुलकर्णी ने उसका एम०बी०ए ओहियो विश्वविद्यालय से पूरा किया। वह भारतीय सनदी लेखाकार संस्थान और अमेरिकन इन्स्टिट्यूट ऑफ़ सर्टिफ़ाइड पब्लिक अकाउन्टन्ट्स की सदस्या हैं।  वह प्राणि विज्ञान को स्नातक स्तर तक अध्यन कर चुकी हैं। वह पर्यावरण संरक्षण जैसे मामलों में गहरी रुचि रखती हैं।

कुलकर्णी ने वित्तीय विश्लेषक के तौर पर अमरीका में काम किया था। कुलकर्णी ने फ़नूक भारत के मुख्य अधिकारी का पद 2006 में संभाला।  इस पद के ग्रहण से पूर्व वह फ़नूक के अध्यक्ष के लिए जापान में काम कर चुकी हैं। कुलकर्णी के नियंत्रण संभालने के पश्चात, कम्पनी का राजस्व दुगना हो गया है और कम्पनी भारत में औद्योगिक रोबॉट क्षेत्र में 80% बाज़ार पर क़बज़ा जमा लिया है।

सन्दर्भ
-------

1. 1 2 3 4  "Business Today Article". मूल से 2 अप्रैल 2015 को पुरालेखित. अभिगमन तिथि 13 मार्च 2015.
2. ↑  "Sonali Kulkarni - Bangalore | about.me". about.me. मूल से 2 अप्रैल 2015 को पुरालेखित. अभिगमन तिथि 14 मार्च 2015.
3. ↑  "Most Powerful Businesswomen in India 2014 Business Today". businesstoday.intoday.in. मूल से 11 मार्च 2015 को पुरालेखित. अभिगमन तिथि 14 मार्च 2015.
4. 1 2  "Wedding Details". मूल से 28 अप्रैल 2015 को पुरालेखित. अभिगमन तिथि 13 मार्च 2015.
5. 1 2 3 4 5  "Outlook Business Article". मूल से 2 अप्रैल 2015 को पुरालेखित. अभिगमन तिथि 13 मार्च 2015.
**सलक्षणवर्मन** या **सलक्षणवर्मन चन्देल** (1100–1110 ई0) भारत के चक्रवर्ती सम्राट थे। उनका जन्म राजपूतों के हैहय-चन्देल राजवंश में हुआ था। वे कलंजर, जेजाकभुक्ति, उत्तर प्रदेश से शासन करते थे। शिलालेखों से पता चलता है कि उन्होंने अपने विद्रोही मालवा के परमार वह त्रिपुरी के कलचुरि के सामंत राजाओं को हराया और उनका भाग्य छीन लिया वही कान्यकुब्ज के शासक के खिलाफ सैन्य सफलता हासिल की।

सैन्य कैरियर
------------

मऊ सल्लक्षणा के वंशज मदन-वर्मन का शिलालेख "अंतरवेदी *विषय'* में सफल अभियानों का श्रेय उन्हें देता है। कल्हण के लेखन से पता चलता है कि अंतरवेदी गंगा और यमुना नदियों के बीच की भूमि का नाम था, जो कन्याकुब्ज (कन्नौज) के आसपास केंद्रित थी। शिलालेख की खंडित प्रकृति के कारण, विभिन्न विद्वानों ने इसकी अलग-अलग व्याख्या की है। अलेक्जेंडर कनिंघम का मानना ​​था कि सल्लक्षणा की सेना ने इस क्षेत्र में केवल एक संक्षिप्त छापा मारा था। एचसी रे ने अनुमान लगाया कि सल्लक्षणा ने अपने अभियान को समाप्त करने से पहले कन्नौज राष्ट्रकूट राजकुमार (संभवतः गोपाल या उनके पूर्ववर्तियों में से एक) के साथ लड़ाई लड़ी थी। 
एस के मित्रा ने सिद्धांत दिया कि उन्होंने कन्नौज पर कब्जा करने की असफल कोशिश की। दूसरी ओर, डी.सी. गांगुली ने प्रस्तावित किया कि चंदेलों ने कन्नौज के शासकों को पराजित किया, जिस पर बाद में गहढ़वाल का शासन था। एन.एस. बोस ने सिद्धांत दिया कि गहढ़वालों ने चन्देल साम्राज्य पर आक्रमण किया; शिलालेख में उल्लिखित सैन्य सफलता सल्लक्षण के इस हमले का प्रतिकार थी।  आर के दीक्षित के अनुसार, मसूद III के तहत गज़नवी ने शासनकाल के दौरान कन्नौज क्षेत्र पर आक्रमण किया और गढ़वालों और उनके राष्ट्रकूट सामंतों को हराया। इस स्थिति का फायदा उठाते हुए, सल्लक्षणा ने अंतरवेदी पर कब्जा कर लिया होगा।

सल्लक्षण-वर्मन का उल्लेख उनके वंशज वीरवर्मन की पत्नी कल्याणीदेवी के अजयगढ़ शिलालेख में भी मिलता है। इस शिलालेख के अनुसार, सल्लक्षण की तलवार "मालवों और चेडिस के भाग्य को ले गई। मालवों के खिलाफ सफलता परमार राजा नरवर्मन के खिलाफ हमला हो सकता है। छेदियों (त्रिपुरी के कलचूरी) के खिलाफ सफलता शायद कलचुरी राजा यशह-कर्ण के खिलाफ एक अभियान को संदर्भित करती थी।"

रत्नपुर के कलचुरी राजा जाजल्ला-देव का एक शिलालेख, जो 1110 सीई का है, बताता है कि जेजाकभुक्ति के सम्राट द्वारा उन्हें "एक दोस्त की तरह अपने सामंत राजा को सम्मानित"किया गया था। एफ. कीलहॉर्न ने इस जेजाकभुक्ति शासक की पहचान सल्लक्षण के पिता कीर्तिवर्मन से की। लेकिन वी। वी. मिराशी का मानना ​​था कि यह शासक स्वयं सल्लक्षण था, क्योंकि ऐसा प्रतीत होता है कि जाजल्ला ने उसके तांबे के सिक्कों की नकल की थी।

संदर्भ
------

1. ↑  R. K. Dikshit 1976, पृ॰ 115.
2. ↑  R. K. Dikshit 1976, पृ॰ 118.
3. ↑  R. K. Dikshit 1976, पृ॰ 120-121.
4. ↑  R. K. Dikshit 1976, पृ॰ 121.
5. ↑  R. K. Dikshit 1976, पृ॰ 122.
यह लेख हरियाणा के दादरी शहर के बारे में है। अन्य प्रयोगों के लिए, दादरी (बहुविकल्पी) देखें।

**चरखी दादरी** (Charkhi Dadri) भारत के हरियाणा राज्य के चरखी दादरी ज़िले में स्थित एक नगर है। यह ज़िले का मुख्यालय भी है।

नाम
---

शहरी विकास होने के कारण दादरी के पास का एक गाँव 'चरखी' इससे जुड़ गया जिसके कारण शहर का नाम चरखी दादरी पड़ गया। चरखी राजा बिल्हान सिंह फोगाट द्वारा स्थापित किया गया था।

इतिहास
------

लोककथाओ के अनुसार दादरी में एक बड़ी झील थी जिसका नाम दादर था जिससे शहर का नाम दादरी पड़ा। एक और किस्से के अनुसार शहर में एक झील थी जिसमे ज्यादा मेंढक थे जिनको संस्कृत में दादुर कहते हैं। पूर्वज बताते हैं कि ज्यादा दादुर (मेंढक) होने के कारण शहर का नाम दादुर से दादरी रख दिया गया।

चरखी दादरी तहसील
----------------

चरखी दादरी तहसील के अंतर्गत 174 गाँव आते हैं और चरखी दादरी हरियाणा की सबसे बड़ी तहसील है। यह दक्षिण हरियाणा में स्थित है और राष्ट्रीय राजधानी दिल्ली से 105 किलोमीटर दूर है।

तहसीलें
-------

1. चरखी दादरी 2. बाढड़ा

शैक्षिक संस्थान
---------------

स्वर्गीय राम किशन गुप्ता, तो एक पूर्व सांसद दादरी एजुकेशन सोसायटी की स्थापना की। चरखी दादरी में हैं कंप्यूटर के प्रबंधन की केदारनाथ अग्रवाल इंस्टीट्यूट, JVMGRR संस्थान सहित कई शिक्षण संस्थान। एपीजे स्कूल, डी आर आदर्श विद्या मंदिर, RED स्कूल, वैश्य सीनियर सैकेंडरी की तरह अच्छी शिक्षा की पेशकश कई स्कूल हैं।

स्थान
-----

चरखी दादरी गैर ब्रांडेड माल की खरीदारी के लिए उपलब्ध हैं। दादरी एक छोटा लेकिन व्यस्त शहर है। रेस्ट हाउस मंदिर, हनुमान मंदिर, रंगीला हनुमान मंदिर, बाला जौहर और श्री गुरु नानक सत्संग सभा (सुभाष चौक) की तरह चरखी दादरी में देखने लायक कई मंदिर हैं। चरखी दादरी दिल्ली से सड़क और रेल द्वारा जुड़ा हुआ है। दादरी के नजदीक कपूरी की पहाडी भी एक दर्शनीय स्थल है जहा शिव मन्दिर और आश्रम है।

इन्हें भी देखें
---------------

* चरखी दादरी ज़िला

सन्दर्भ
-------

1. ↑  "General Knowledge Haryana: Geography, History, Culture, Polity and Economy of Haryana," Team ARSu, 2018
2. ↑  "Haryana: Past and Present Archived 2017-09-29 at the Wayback Machine," Suresh K Sharma, Mittal Publications, 2006, ISBN 9788183240468
3. ↑  "Haryana (India, the land and the people), Suchbir Singh and D.C. Verma, National Book Trust, 2001, ISBN 9788123734859
फिल्म नाचने वाले गाने वाले 1992 की एक सफल फिल्म थी

Plot
----

जग्गू और मग्गू दो दोस्त हैं जो एक साथ रहते हैं
शादियों, वर्षगांठों, जन्मों और जीवन जीने के लिए पार्टियों में गाते और नृत्य करते हैं ।
जग्गू का एक बेटा है जिसका नाम चंदर(शहबाज़ ख़ान) है, जबकि मग्गू की एक बेटी है जिसका नाम कमला है।
वे बच्चों की शादी करने का फैसला करते हैं, और वयस्क होने पर उनकी शादी को औपचारिक रूप देते हैं।
चंदर को एक छात्रावास में भेजा जाता है ताकि वह अध्ययन कर सके और अपने पिता और मग्गू से बेहतर इंसान बन सके।
वर्षों बाद, चंदर अब बड़ा हो गया है और अच्छी तरह से शिक्षित है।
प्रसन्न होकर, जग्गू और मग्गू कमला(शीबा )से शादी करने के लिए उसे घर वापस लाने के लिए शहर जाते हैं।
उनके सदमे और आश्चर्य के लिए, चंदर ने उनके साथ कुछ भी करने से इनकार कर दिया;
उनकी एक गर्लफ्रेंड है जिसका नाम पिंकी खन्ना (साथी गांगुली)है, जिससे वह सगाई कर लेता है, और जल्द ही शादी करेगा;
और वह किसी भी परिस्थिति में कमला से शादी करने से इंकार कर देता है।
जग्गू, मग्गू, और कमला को अब अपने भाग्य का एहसास होता है फिल्म नाटकीय मोड़ ले कर खत्म होती है

मुख्य कलाकार
------------

* कादर खान as जग्गू
* शक्ति कपूर as मग्गू
* साथी गांगुली as पिंकी खन्ना
* शीबा as कमला
* शहबाज़ ख़ान as चंदर

1. ↑  IMDb
कृपया भ्रमित न हों और इसे मैच फिक्सिंग से भिन्न समझें।
**स्पॉट फिक्सिंग** अथवा **स्पॉट स्थिरण** खेलों में अवैध कार्यों के लिए काम में लिया जाता है जहाँ खेल का एक विशेष भाग स्थिर कर दिया जाता है। उदाहरण के लिए क्रिकेट के खेल में *नो बॉल* या *वाइड* गेंद या विकेट पतन का समय निर्धारण अथवा फुटबॉल के खेल में प्रथम समय गेंद को बाहर से अन्दर फेंकने का समय या बिना गोल के ही गोल रेखा को पार करना जैसे छोटे कार्य भी सम्मिलित हैं। यह आवश्यक नहीं की स्पॉट स्थिरण खेल के परिणाम को प्रभवित करे लेकिन फिर भी वे बुकी से पैसे कमा लेते हैं। यह शब्द कुछ वर्षों पूर्व ही चर्चा में आया। इस प्रकार यह मैच स्थिरण से अलग है जहाँ पूरा खेल ही पूर्व निर्धारित होता है अथवा भ्रष्ट खिलाड़ी (अथवा आधिकारी) एक हाशिया रखते हैं जिससे की सामने वाली टीम आसानी से जीत सके। स्पॉट स्थिरण को पहचानना मैच स्थिरण से कहीं मुश्किल है।

उदाहरण
------

### फुटबॉल

फुटबॉल जगत में स्थिरण का महाजाल कथित तौर पर यूरोपिय चैंपियनशिप और चैंपियंस लीग में आया। यूरोपीय पुलिस बल यूरोपोल, यूरोपीय एंटी क्राइम एजेंसी और नेशनल प्रोसीक्यूटर्स की संयुक्त जांच में खुलासा हुआ है कि 2008 से 2011 के बीच क्लब और राष्ट्रीय स्तर पर खेले गए 680 फुटबॉल मैच फिक्स थे। हालांकि फीफा अध्यक्ष ने इन बातों की पुष्टी नहीं की थी।

### क्रिकेट

सन् २०१० में पाकिस्तान क्रिकेट टीम के इंगलेण्ड दौरे के दौरान आया। यहाँ तथाकथित आरोप लगाया गया था। उस समय आरोप लगा था कि दो पाकिस्तानी खिलाड़ी मोहम्मद आसिफ और मोहम्मद आमिर ने एक विशिष्ट समय पर तत्कालीन कप्तान सलमान बट्ट के इशारों पर नो बॉल फेंकी। परिणामस्वरूप सलमान बट्ट को आजीवन, आसिफ को सात वर्ष के लिए और आमिर को पाँच वर्षों के लिए प्रतिबन्धित कर दिया गया।

क्रिकेट में स्पॉट स्थिरण का एक उदाहरण भारत में इंडियन प्रीमियर लीग के पांचवे संस्करण (२०१२) में देखने को मिला। इसके लिए पांच खिलाड़ियों को निलम्बित किया गया। ये पांच खिलाड़ी मोहनिश मिश्रा, शलभ श्रीवास्तव, टी पी सुधिन्द्र, हरमीत सिंह और अभिनव बाली हैं।

क्रिकेट में ही स्पॉट स्थिरण का एक और उदाहरण भारत में इंडियन प्रीमियर लीग के छठे संस्करण (२०१३) में मिला, इसमें शुरूआत में तीन खिलाड़ियों को पकड़ा गया लेकिन बाद में धीरे-धीरे पत्ते खुलते जा रहे हैं और इसमें और खिलाड़ियों के शामिल होने से भी नकारा नहीं जा सकता। सबसे पहले दोषी पाये गये खिलाड़ी शान्ताकुमारन श्रीसंत, अंकित चव्हाण और अजित चंदीला हैं।

ये भी देखें
-----------

* क्रिकेट में सट्टेबाजी विवाद

सन्दर्भ
-------

1. 1 2  "क्या है स्पॉट फिक्सिंग और मैच फिक्सिंग में अंतर?". आज तक. 16 मई 2013. मूल से 5 अक्तूबर 2013 को पुरालेखित. अभिगमन तिथि 3 जून 2013.
2. ↑  "फुटबॉल में फिक्सिंग के मायाजाल का हुआ भंडाफोड़". अमर उजाला. 5 फ़रवरी 2013. मूल से 10 फ़रवरी 2013 को पुरालेखित. अभिगमन तिथि 3 जून 2013.
3. ↑  "फुटबॉल के 680 मैचों पर फिक्सिंग का साया!". जी समाचार (Zee News). 6 फ़रवरी 2013. मूल से 12 मई 2014 को पुरालेखित. अभिगमन तिथि 3 जून 2013.
4. ↑  "पाकिस्तान मैच-फिक्सिंग क्लैम: व्हॉट इज स्पॉट फिक्सिंग?". लन्दन: टेलीग्राफ. 2010-08-29. मूल से 6 जुलाई 2013 को पुरालेखित. अभिगमन तिथि 2010-08-30.
5. ↑  क्रिकेटकंट्री सदस्य (15 मई 2012). "बीसीसीआई ने स्पॉट फिक्सिंग के आरोपी पांच खिलाड़ी निलंबित". क्रिकेटकंट्री.कॉम. मूल से 19 मई 2012 को पुरालेखित. अभिगमन तिथि 3 जून 2013.
6. ↑  "स्पॉट फिक्सिंग: श्रीसंत के दोस्त समेत चार और गिरफ्तार". जी समाचार (Zee News). 29 मई 2013. मूल से 12 मई 2014 को पुरालेखित. अभिगमन तिथि 3 जून 2013.
**स्पेस वेक्टर मॉडुलन** (Space vector modulation (**SVM**)), पल्स विद मॉडुलेशन करने का एल्गोरिद्म है। इसका उपयोग प्रत्यावर्ती धारा (AC) बनाने में होता है जो मुख्यतः तीन फेजी मोटरों को परिवर्ती चाल से घुमाने के काम आता है। स्पेस वेक्टर मॉडुलन कई प्रकार से किया जा सकता है और इन विभिन्न प्रकार के स्पेस वेक्टर मॉडुलन के अलग-अलग गुणधर्म हैं (जैसे कितनी गणना करनी पड़ती है, कुल हार्मोनिक डिस्टॉर्शन कितना है, आदि)।

सिद्धान्त
---------

सरल तीन फेजी इन्वर्टर का परिपथ
पाश्व चित्र में दिखाये गये इन्वर्टर के स्विचों को बन्द-चालू करने के कुछ मूलभूत नियम हैं। उदाहरण के लिये किसी भी समय किसी एक स्तम्भ में स्थित दोनों स्विच चालू नहीं होने चाहिये (नहीं तो लघु-परिपथ की स्थिति पैदा हो जायेगी।) यदि हम यह मानकर चलते हैं कि एक ही स्तम्भ के दोनों स्विच परस्पर पूरक स्थिति में रहेंगे, अर्थात् जब A+ चालू होगा तब A− बन्द होगा और जब A- चालू होगा तब A+ बन्द होगा। इस शर्त का पालन करने पर इन्वर्टर के स्विचिंग की कुल ८ स्थितियाँ बनती हैं, जिनका नाम V0 से V7 तक है।


| वेक्टर | A+ | B+ | C+ | A− | B− | C− | VAB | VBC | VCA |  |
| --- | --- | --- | --- | --- | --- | --- | --- | --- | --- | --- |
| V0 = {000} | OFF | OFF | OFF | ON | ON | ON | 0 | 0 | 0 | zero vector |
| V1 = {100} | ON | OFF | OFF | OFF | ON | ON | +Vdc | 0 | −Vdc | active vector |
| V2 = {110} | ON | ON | OFF | OFF | OFF | ON | 0 | +Vdc | −Vdc | active vector |
| V3 = {010} | OFF | ON | OFF | ON | OFF | ON | −Vdc | +Vdc | 0 | active vector |
| V4 = {011} | OFF | ON | ON | ON | OFF | OFF | −Vdc | 0 | +Vdc | active vector |
| V5 = {001} | OFF | OFF | ON | ON | ON | OFF | 0 | −Vdc | +Vdc | active vector |
| V6 = {101} | ON | OFF | ON | OFF | ON | OFF | +Vdc | −Vdc | 0 | active vector |
| V7 = {111} | ON | ON | ON | OFF | OFF | OFF | 0 | 0 | 0 | zero vector |

स्पेस वेक्तर मॉडुलन को लागू करने का तरीका यह है- जिस तरह का आउटपुट प्राप्त करना चाहते हैं, उसे सन्दर्भ संकेत Vref कहते हैं। इस संकेत को प्रति सेकेण्ड fs (Ts = 1/fs) बार सैम्पल किया जाता है। सन्दर्भ वेक्टर की आवश्यकता के अनुसार कोई दो समीपवर्ती ऐक्टिव वेक्टर तथा कोई एक या दोनों जीरो वेक्टर को चुना जाता है। वेक्टरों का क्रम चुनने तथा किस शून्य वेक्टर का उपयोग किया जाय, इसकी अनेकों रणनीतियाँ सम्भव हैं, जिनके अलग-अलग लाभ-हानियाँ हैं।

३-स्तम्भी इन्वर्टर सभी ८ स्विचिंग वेक्टर। पहले सेक्टर में एक उदाहरण दिया हुअ है जिसमें Vref प्रथम सेक्टर में दर्शाया गया है।
४-स्तम्भ वाले ३-फेजी इन्वर्टर के असंतुलित आपरेशन के लिये भी SVM नीति सम्भव है।

इन्हें भी देखें
---------------

* αβγ परिवर्तन
* इन्वर्टर
* पल्स विद मॉडुलेशन (pulse width modulation)

सन्दर्भ
-------

1. ↑  
M.P. Kazmierkowski; R. Krishnan & F. Blaabjerg (2002). *Control in Power Electronics: Selected Problems*. San Diego: Academic Press. आई॰ऍस॰बी॰ऍन॰ 978-0-12-402772-5.

वाह्य कड़ियाँ
-------------

* Model based control of PMSM motor with space vector modulation Description and working VisSim source code diagram.
स्पेशल फ्रंटियर फोर्स का गठन 14 नवम्बर 1962
को किया गया था। यह भारत का एक विशेष अर्द्धसैनिक बल हैं। इसकी रचना का मुख्य उद्देश्य चीन की PLA ( People’s Libration Army) का सामना करना था, जिसमे यह ख़ुफ़िया जानकारी जुटाने से लेकर सीधे लडाई तक में शामिल होते हैं | इसमें भारत में रहने वाले तिब्‍बती शरणार्थियों को शामिल किया जाता है। उन्‍हें शुरू में इंटेलिजेंस ब्‍यूरो (IB), रिसर्च एंड एनालिसिस विंग(R&AW) और अमेरिका की सीआईए ने ट्रेनिंग दी थी। SFF में कम से कम पांच बटालियन हैं जिनमें माउंटेन वारफेयर में ट्रेन्ड 5,000 से 10,000 कमांडोज हैं, जो एलीट पैराट्रूपर्स भी हैं। 

वैसे तो भारतीय सेना में कई तरह के स्पेशल फोर्सेस है, परन्तु यह 'स्‍पेशल फ्रंटियर फोर्स' (SFF) कुछ अलग है। जिनको विकास रेजिमेंट या 'इस्‍टैब्लिशमेंट 22' (टूटू) जैसे कई नामों से जाना जाता है। यह बल भारतीय थल सेना का हिस्सा नहीं है, परन्तु उन्ही के साथ मिलकर काम करती है। यह रेजिमेंट सीधे प्रधानमंत्री ऑफिस (पी एम ओ) द्वारा संचालित होती है, तथा पीएमओ को जबाबदेह होती है|

```
इसका मुख्य काम चीन की हरकतों पर ख़ुफ़िया नजर रखना और जरुरत पड़ने पर डायरेक्ट मिलिट्री एक्शन करना है| SFF में कोई डायरेक्ट भर्ती नहीं होती है, इनमे काम करने वाले, अन्य भारतीय फ़ौज में से लिए जाते हैं और उनसे 2-3 साल काम करा कर पुनः उनकी टुकड़ी में भेज दिया जाता है| इस बल को छापामार युद्ध और खुफिया सूचनाएं जुटाने के लिए प्रशिक्षित किया जाता है|यह रॉ की ही एक शाखा हैं।
```

विशेष फ्रंटियर बल को देहरादून से 100 किलोमीटर बाहर
चकराता में प्रशिक्षित किया जाता है। इनमे से कुछ स्पेशल की ट्रेनिंग लद्दाख में भी होती है| इस Special Frontier Force(SFF) को कई आधुनिक तकनीक के बारे में बताया व सिखाया जाता है। साथ ही साथ बहुत ही एडवांस तरीके की ट्रेनिंग दी जाती है, जिसमे इन्हें, पैराशूट से कूदना, ठन्डे पानी में तैरना, पहाड़ों पर चढ़ना अदि की ट्रेनिंग दी जाती है|
इस फ़ोर्स को किसी भी हालत में लड़ने के लिए तैयार किया जाता है। खास कर ठंडी जगहों में कैसे अपने आप को सुरक्षित रख कर देश की सेवा की जाये। एसएफएफ के जवान बहुत ही चतुर, चालक और फुर्तीले होते हैं।

सन्दर्भ
-------

1. ↑  "The curious case of establishment 22 - Hindustan Times". मूल से 11 जनवरी 2013 को पुरालेखित. अभिगमन तिथि 20 अगस्त 2014.
**शैक्षिक बेईमानी** (Academic dishonesty), **अकादमिक कदाचार** (academic misconduct), **शैक्षिक धोखाधड़ी** (academic misconduct) और **अकादमिक अखण्डता** (academic integrity) आपस में संबंधित अवधारणाएं हैं। ये छात्रों के उन आचरणों की ओर इंगित करतीं हैं जो किसी विद्यालय, विश्वविद्यालय या अन्य शिक्षण संस्थान के अपेक्षित मानदंडों के विरुद्ध जाते हैं। शैक्षणिक कदाचार की परिभाषाएँ आमतौर पर संस्थाओं की नीतियों में उल्लिखित होतीं हैं। इसी प्रकार अकादमिक बेईमानी का दस्तावेजीकरण भी प्राथमिक विद्यालय से स्नातक विद्यालय तक हर प्रकार की शैक्षिक सेटिंग में किया गया मिलता है। सम्पूर्ण इतिहास में, इस प्रकार की बेईमानियों के लिए अलग-अलग स्तर दंड की व्यवस्था देखने को मिलती है।

प्रकार
------

* घूस या रिश्वत
* परीक्षा में नकल करना (चीटिंग)
* धोखा (Deception)
* प्रलेखों की छल रचना या जाली दस्तावेज बनाना (फैब्रिकेशन)
* प्रतिरूपण या छद्मरूपण (impersonation)

* ठेके पर नकल (Contract cheating)

* साहित्यिक चोरी (Plagiarism)
* व्यावसायिक कदाचरण (Professorial misconduct)
* तोड़फोड़ या अंतर्ध्वस्त करना (Sabotage) -- काम करने वालों का यंत्र आदि बिगाड देना
|  |
| --- |
| एड्स नियंत्रण पर एक शृंखला का भाग |
| श्रेणी:भारतीय सरकारी एड्स नियंत्रण संस्थाएँ |
|  |

**हिमाचल प्रदेश राज्य एड्स नियंत्रण सोसाइटी** उच्च राजनीतिक प्रतिबद्धता के साथ राष्ट्रीय एड्स नियंत्रण कार्यक्रम के तहत विभिन्न गतिविधियों के कार्यान्वयन के उच्च मानकों को स्थापित किया है। वर्ष 2009 में राज्य विधानसभा सत्र में बजट आश्वासन के दौरान हिमाचल प्रदेश के मुख्यमंत्री प्रेम कुमार धूमल की राजनीतिक प्रतिबद्धता के सबसे अच्छा अभ्यास का निम्नलिखित बयान में विवरण है: "एड्स-मुक्त समाज के लिए हमारी लड़ाई में एड्स एक बीमारी है जिसे जल्दी पता लगाए जाने की जरूरत है। मेरा प्रस्ताव है कि हमारे समाज को प्रेरित किया किया जय कि है जिस प्रकार से जनमपत्रियों को शादी से पहले मिलकर देखा जाता है, उसी प्रकार से युवा एड्स-मुक्त रिपोर्टों को भी को भी मिलकर देखें। "

ग़ैर-सरकारी संगठनों से सहयोग
----------------------------

हिमाचल प्रदेश राज्य एड्स नियंत्रण सोसाइटी ने विभिन्न ग़ैर-सरकारी संगठनों के सहयोग से एचआईवी / एड्स-पीड़ित व्यक्तियों में मनोबल बनाए रखने और उन्हें रचनात्नक रूप से सक्रिय करने की दिशा में काम किया है। ऐसे ही एक प्रयास में हिमाचल प्रदेश राज्य एड्स नियंत्रण सोसाइटी ने और पोज़िटिव पीपल नेटवर्क पोंटा साहिब ने साथ मिलकर 2010 में *एचआईवी / एड्स के साथ रहते हैं लोगों के साथ होली उत्सव* का आयोजन किया जिसमें इन लोगों से भेदभाव हटाने पर ज़ोर दिया गया।

राज्य के सांसकृतिक संगठनों को एड्स जागरूकता कार्यक्रम में शामिल करना
--------------------------------------------------------------------

हिमाचल प्रदेश राज्य एड्स नियंत्रण सोसाइटी के सौजन्य से नूरपुर में 2009 में एक सड़क पर नाटक कार्यक्रम आयोजित किया जा रहा है।
राज्य के सांसकृतिक संगठनों को एड्स जागरूकता कार्यक्रम में शामिल करने की दिशा में कई प्रयास किये गए हैं जिन में से एक का उदाहरण यह है कि हिमाचल प्रदेश एड्स नियंत्रण सोसाइटी, स्वास्थ्य विभाग खंड भोरंज के तत्वावधान में फ्रेंड्स म्यूजिकल ग्रुप के कलाकारों द्वारा नुक्कड़ नाटक के माध्यम से जाहू (हमीरपुर) में जागरूकता कार्यक्रम का आयोजन अक्तूबर 2011 में किया गया था। इस संगीत ग्रुप द्वारा नाटक और गीतों के माध्यम से एड्स के बचाव, पहचान, उपचार के लिए स्वास्थ्य विभाग की सेवाओं एवं योजनाओं की जानकारी लोगों को दी।इसी तरह 2009 में नूरपुर में कई सड़क प्रदर्शनों के द्वारा जन जागरण के प्रयास किये गए थे।

सन्दर्भ
-------

1. ↑  "Welcome to ::Himachal Pradesh AIDS Control Society ::". HPSACS Website. मूल से 8 फ़रवरी 2013 को पुरालेखित. अभिगमन तिथि 3 जुलाई 2012.
2. ↑  "HPSACS celebrates Holi with HIV-positive people". HimVani online journalism initiative Website. मूल से 18 जनवरी 2012 को पुरालेखित. अभिगमन तिथि 3 जुलाई 2012.
3. ↑  "नुक्कड़ नाटक से किया एड्स के प्रति जागरूक". अमर उजाला. अभिगमन तिथि 3 जुलाई 2012.[*मृत कड़ियाँ*]
4. ↑  "Week long Awareness Campaign on AIDS concludes in Nurpur, Himachal". Hill Post. मूल से 7 जनवरी 2019 को पुरालेखित. अभिगमन तिथि 3 जुलाई 2012.
जवानी के फौब्बारे में स्नान का स्वप्न
पानी या किसी अन्य तरल में शरीर को डुबाकर या बिना डुबाये शरीर को धोना **स्नान** कहलाता है। स्नान कई प्रयोजनों के लिये किया जाता है; जैसे- स्वच्छता, धार्मिक अनुष्ठान, चिकित्सकीय कारण आदि।

लोग चॉकलेट, कीचड़, दूध, शम्पेन आदि में भी स्नान करते हैं। सूरज के प्रकाश में खुले बदन बैठना या लेटना भी स्नान (सूर्य स्नान) कहलाता है।

नहाना शरीर की स्वच्छता और स्वास्थ्य के लिए जरूरी होता है। यह एक महत्वपूर्ण हाइजीन क्रिया है जो हमारे दिनचर्या का महत्वपूर्ण हिस्सा है। नहाने से हमारी त्वचा की धूल, तेल, और अन्य निर्मित पदार्थों को साफ करने में मदद मिलती है, जो स्किन इंफेक्शन, दाद, और अन्य त्वचा समस्याओं के कारण बन सकते हैं।

नहाना रोजमर्रा की थकान और तनाव को दूर करने में भी मदद करता है। गर्म पानी से नहाने से शरीर के मांसपेशियों को आराम मिलता है और स्थिरता प्राप्त होती है। इसके साथ ही, यह मस्तिष्क को ताजगी और सक्रियता प्रदान करने में भी मदद करता है।

नहाने से शरीर की बदबू और थकान कम होती है, जो व्यक्ति को अच्छा महसूस कराता है और उसे आत्मविश्वास प्रदान करता है। साथ ही, यह सामान्य स्वच्छता और व्यक्तिगत देखभाल का हिस्सा होता है, जिससे आप अपने आप में स्वस्थ और सुरक्षित महसूस करते हैं।

इसलिए, नहाना स्वास्थ्य और हाइजीन के लिए जरूरी है। आपको नियमित रूप से नहाने की सलाह दी जाती है और इसे एक स्वस्थ जीवनशैली का हिस्सा बनाना चाहिए।

रोमन स्नानागर

बाहरी कड़ियाँ
-------------

* रूसी स्नान
* जापानी स्नान
* क्या अच्छा व्यक्तिगत स्वच्छता नयी चीज है?
* शिशु का स्नान
* साबुन का इतिहास एवं स्नान
* नहाते समय भूल से भी ना करें ये गलती
**ह्यूरन झील** संयुक्त राज्य अमेरीका की एक झील है। यूएसए की बड़ी झीलों में इसका सुपीरियर झील के बाद दूसरा स्थान है। मिशिगन और एरी झीलों के बीच स्थित यह ४०० किलोमीटर लंबी एवं २४८ किमी चौड़ी है। इसका क्षेत्रफल ५८,८८० वर्ग किमी है। इस झील का ३४,००८ वर्ग किमी भाग कनाडा में पड़ता है। ह्यूरन झील का सबसे गहरा भाग २२७ मी. है। सुपीरियर एवं मिचिगन झीलों से पानी ह्यूरन झील में आता है तथा सैंट क्लेयर नदी, सेंट क्लेयर झील एवं डिट्रायट नदी में से होकर इसका पानी ईरी झील में चला जाता है। ह्यूरन झील में अप्रैल से लेकर दिसंबर तक जलयान चला करते हैं। ईरी, सुपीरियर एवं मिचिगन झीलों के बंदरगाहों से व्यापार होता है। व्यापार की मुख्य वस्तुएँ लौहखनिज, अनाज, चूनापत्थर एवं कोयला हैं। राकपोर्ट एवं रोजर्स सिटी पश्चिमी तट पर मुख्य बंदरगाह हैं जहाँ बड़े-बड़े जलयान चले आते हैं। इसका पानी बहुत स्वच्छ है और अनेक प्रकार की मछलियाँ इस पानी में पाई जाती हैं। झील के उत्तरी भाग में कुछ छोटे छोटे द्वीप भी हैं।

| * दे
* वा
* सं
विश्व की झीलें |
| --- |
| एशिया | कैस्पियन सागर - अरल सागर - मानसरोवर - चिलिका - बैकाल | कैस्पियन सागर |
| उत्तर अमेरिका | ह्यूरॉन - ओण्टारियो - मिशिगन - ईरी - सुपीरियर - ग्रेट बियर झील - विन्निपेग झील |
| ऑस्ट्रेलिया | आइर झील |
| यूरोप | लडोगा झील |
| दक्षिण अमेरिका | टिटिकाका झील - माराकाइबो |
**सर्प तेल** या **स्नेक ऑयल** एक शब्द है जिसका उपयोग भ्रामक विपणन , स्वास्थ्य देखभाल धोखाधड़ी या घोटाले का वर्णन करने के लिए किया जाता है । इसी तरह, "स्नेक ऑयल सेल्समैन" एक सामान्य अभिव्यक्ति है जिसका उपयोग किसी ऐसे व्यक्ति का वर्णन करने के लिए किया जाता है जो किसी मूल्यहीन या कपटपूर्ण इलाज, उपाय या समाधान को बेचता है, बढ़ावा देता है या सामान्य समर्थक है। यह शब्द "साँप के तेल" से आया है जिसे कई प्रकार की शारीरिक समस्याओं के इलाज के लिए अमृत के रूप में बेचा जाता था। कई 19वीं सदी के संयुक्त राज्य अमेरिका और 18वीं सदी के यूरोपीय उद्यमियों ने "स्नेक ऑयल" के रूप में खनिज तेल (अक्सर विभिन्न सक्रिय और निष्क्रिय घरेलू जड़ी-बूटियों, मसालों, दवाओं और यौगिकों के साथ मिलाया जाता है, लेकिन इसमें कोई भी सांप-व्युत्पन्न पदार्थ नहीं होता) एक रामबाण के रूप में इसकी प्रभावकारिता के बारे में दावा करते हुए विज्ञापन और बिक्री की। पेटेंट दवाएं जो रामबाण होने का दावा करती हैं, 18 वीं शताब्दी से 20 वीं तक बेहद आम थीं, विशेष रूप से कोकीन , एम्फ़ैटेमिन , अल्कोहल और अफीम - आधारित मनगढ़ंत दवाओं जैसे नशे की लत वाली दवाओं के विक्रेताओं के बीच। या एलिक्सर्स , जिसे मेडिसिन शो में दवा या स्वास्थ्य को बढ़ावा देने वाले उत्पादों के रूप में बेचा जाता है।

सन्दर्भ
-------

1. ↑  "snake-oil salesman". *TheFreeDictionary.com*. अभिगमन तिथि 2022-11-24.
Television channelसाँचा:SHORTDESC:Television channel

**टेन स्पोर्ट्स** टावर स्पोर्ट्स के स्वामित्व वाला 24 घंटे का पाकिस्तानी स्पोर्ट्स चैनल है जिसे 2006 में लॉन्च किया गया था। टेन स्पोर्ट्स पाकिस्तान के सबसे पुराने स्पोर्ट्स चैनल में से एक है। यह क्रिकेट, टेनिस, हॉकी और फुटबॉल सहित कई खेल आयोजनों के लिए विशेष प्रसारण अधिकार रखता है। टेन स्पोर्ट्स ने आईसीसी क्रिकेट विश्व कप संस्करण, फीफा विश्व कप संस्करण, यूईएफए से संबंधित लीग, एएफसी से संबंधित लीग और कई अन्य प्रसारित किए थे।

इतिहास
------

2006 में, अमीराती कंपनी ताज टेलीविजन ने टेन स्पोर्ट्स लॉन्च किया। बाद में, कराची स्थित कंपनी टॉवर स्पोर्ट्स द्वारा टेन स्पोर्ट्स को खरीद लिया गया। पाकिस्तान इलेक्ट्रॉनिक मीडिया रेगुलेटरी अथॉरिटी (पेमरा) के दस्तावेजों से पता चलता है कि टावर स्पोर्ट्स ने 29 जून, 2018 को चैनल टेन स्पोर्ट्स के लैंडिंग अधिकार की अनुमति के नवीनीकरण के लिए आवेदन किया था। अनुमति उस वर्ष के अंत में समाप्त हो रही थी। दिसंबर 2018 में, पेमरा ने पाकिस्तान में "टेन स्पोर्ट्स 2" चैनल के लिए टॉवर स्पोर्ट्स को लैंडिंग राइट परमिशन (एलआरडी) से सम्मानित किया। 2019 में, टेन स्पोर्ट्स ने अपनी वेबसाइट लॉन्च की। फरवरी 2020 में, पाकिस्तान क्रिकेट बोर्ड (पीसीबी) ने टावर स्पोर्ट्स को 2020 पाकिस्तान सुपर लीग के प्रसारण उत्पादन को संभालने के लिए नियुक्त किया, जो पूरी तरह से पाकिस्तान में खेला जाने वाला पीएसएल का पहला संस्करण है।

प्रोग्रामिंग
------------

### क्रिकेट

| प्रतिस्पर्धा | अवधि |
| --- | --- |
| अंतर्राष्ट्रीय क्रिकेट परिषद | 2015–2023 |
| एशिया कप | 2016–2023 |
| पाकिस्तान में अंतर्राष्ट्रीय क्रिकेट | 2020–2023 |
| पाकिस्तान सुपर लीग | 2016–वर्तमान |

### फुटबॉल

| प्रतिस्पर्धा | अवधि |
| --- | --- |
| फीफा | 2014–वर्तमान |
| यूईएफए | 2015–वर्तमान |
| एएफसी | 2021–वर्तमान |

सन्दर्भ
-------

1. ↑  Research, B. R. (2019-07-15). "'टेन स्पोर्ट्स पाकिस्तान के लिए बनाया गया एक अंतरराष्ट्रीय चैनल है'". *Brecorder*. अभिगमन तिथि 2021-06-11.
2. ↑  साँचा:वेब का हवाला दें
3. ↑  "संग्रहीत प्रति". मूल से 10 मई 2021 को पुरालेखित. अभिगमन तिथि 17 जून 2021.
4. ↑
5. ↑
**सर्बलोह ग्रंथ** (पंजाबी: *ਸਰਬਲੋਹ ਗ੍ਰੰਥ*, *sarabalōha grantha*), जिसे मंगलाचरण पुराण या श्री मंगलाचरण जी भी कहा जाता है, एक उत्कृष्ट ग्रंथ है। इसमें 6,500 से अधिक काव्य श्लोक शामिल हैं। सर्बलोह ग्रंथ गुरु ग्रंथ साहिब और दशम ग्रंथ से एक अलग धार्मिक ग्रन्थ है। इसे गुरु गोविंद सिंह और अन्य कवियों के लेखन का समामेलन माना जाता है। सर्बलोह ग्रंथ का शाब्दिक अर्थ है **गढ़ा हुआ लोहा**।

खालसा महिमा इस ग्रन्थ में मौजूद है। इस ग्रंथ का कोई भी भजन या रचना दैनिक सिख अनुष्ठान और अमृत संस्कार में इस्तेमाल नहीं की गई है।

इस ग्रन्थ की कोई पूर्ण टिप्पणी या विवरण उपलब्ध नहीं है और यह अभी भी अनुसंधान के अधीन है। पूर्ण ग्रन्थ को सबसे पहले जत्थेदार संता सिंह निहंग ने बुद्ध दल प्रिंटिंग प्रेस, पटियाला में छापा था।

**जो शब्द अक्सर हम सुनते हैं कि...**

खालसा मेरउ रूप है खास । खलसे मह हौं करौं निवास।

खालसा मेरउ मुख है अंग। खालसे के हौं बसत सद संग।

**यह शब्द श्री सरब्लोह प्रकाश ग्रंथ साहिब में से है।**

। द्वारा लिखा गया -: गगनजोत सिंह पटिआला।

इन्हें भी देखें
---------------

* गुरु ग्रंथ साहिब
* दशम ग्रंथ
* सिख धर्म
* सिख गुरु

सन्दर्भ
-------

1. ↑  Mann, JaGurinder Singh nak (Mar 1, 2007). *El sijismo*. Ediciones Akal. पृ॰ 76.
2. ↑  Nabha, Kahn Singh। "ਸਰਬਲੋਹ"। *Gur Shabad Ratnakar Mahankosh*।  Sudarshan Press। "*ਸੰ. ਸਰ੍ਵਲੋਹ. ਵਿ- ਸਾਰਾ ਲੋਹੇ ਦਾ*"
3. ↑  Singh, Janak (Jul 22, 2010). *World Religions and the New Era of Science*. Xlibris Corporation.[*self-published source?*]
4. ↑  Singh, Dayal. *Sarabloh Granth Steek*. Buddha Dal Panjvaan Takht Printing Press, Bagheechi Baba Bamba Singh Ji, Lower Mall Road, Patiala. पृ॰ Intro-ਠ.
**मोहन मन्दिर**, उत्तरप्रदेश के बरेली ज़िले के स्थित है। 1857 के गदर में शहीद होने वाले खेमकरन और भोले बेलदार की याद में यहाँ के नवाब ग़ालिब अली ने सेंथल में मोहन मंदिर बनवाया था। कालांतर में मंदिर का वजूद खत्म हो गया। इसकी बुनियाद ग़ालिब अली के सबसे छोटे बेटे मीर मुहम्मद ज़फ़र ने रखी थी।

पुन: स्थापना
------------

नवाब गालिब अली की पांचवीं पीढ़ी के वंशज उर्फी रजा जैदी ने बरेली के गजट और इतिहास की किताबों का अध्ययन कर मंदिर की सही लोकेशन पता की। 1878 के बंदोबस्त में यह मंदिर दर्ज मिला। इसके बाद उन्होंने दोनों शहीदों के वंशजों को खोजा। भोले बेलदार के वंशज तो नहीं मिले मगर खेमकरन के वंशज मिल गए। आखिर पर्यटन विभाग ने इस मंदिर के पुनर्निर्माण का फैसला किया। इसके लिए 12 लाख रुपये का बजट आंवटित हुआ।

पुरस्कार
--------

रुसी ( साइबेरिया) के शाही ख़ानदान ने पेशवा बालाजी बाजीराव के वंशज नवाब शादाब अली बहादुर पेशवा व सेंथल (ज़िला बरेली) के स्वतंत्रता संग्राम सेनानी नवाब ग़ालिब अली तातारी के वंशज शाह उर्फ़ी रज़ा ज़ैदी को भारत की सांस्कृतिक विरासत उन्नति और भाईचारे की दिशा में किए गए शांति प्रयासों के लिए पुरस्कार से नवाज़ा गया।

इन्हें भी देखें
---------------

सन्दर्भ
-------

1. ↑
2. ↑
3. ↑
चीन के नक़्शे पर हाइनान प्रांत और द्वीप (लाल रंग में)
**हाइनान** सहायता·सूचना (海南, Hainan) जनवादी गणतंत्र चीन का सबसे छोटा प्रांत है। यह दक्षिण-पूर्वी चीन में दक्षिणी चीन सागर में स्थित एक द्वीप है। पुराने ज़माने में यह गुआंगदोंग प्रान्त का हिस्सा हुआ करता था लेकिन १९८८ में इसे क़रीब २०० अन्य छोटे से द्वीपों के साथ एक नए हाइनान प्रान्त में गठित किया गया। सन् २०१० की जनगणना में हाइनान की आबादी ८६,७१,५१८ थी। हालांकि इसमें २०० के आसपास द्वीप हैं, इस प्रान्त के कुल ३३,९२० वर्ग किमी का ९७% (३२,९०० वर्ग किमी) हाइनान के मुख्य द्वीप में है। तुलना के लिए भारत के केरल राज्य का क्षेत्रफल ३८,८६३ वर्ग किमी है।

चीन की सरकार के अनुसार इस द्वीप से सुदूर दक्षिण में स्थित स्प्रैटली द्वीप-समूह (Spratly Islands) और पैरासेल द्वीप-समूह (Paracel Islands) इसी प्रांत का हिस्सा है, लेकिन अन्य देश इन द्वीपों को चीन का हिस्सा नहीं मानते। हाइनान द्वीप पर हान चीनी लोगों से भिन्न एक ली (黎, Li) नामक लोक-जाति रहती है जो इस द्वीप के मूल निवासी माने जाते हैं। हाइनान की राजधानी हाइकोऊ शहर है, जो द्वीप का सबसे बड़ा नगर भी है।

मौसम
----

हाइनान का मौसम नम और गर्म है। जनवरी-फ़रवरी में औसत तापमान १६ से २१ सेंटीग्रेड तक गिर सकता है लेकिन उस से कम नहीं जाता। जुलाई-अगस्त में यह २५ से २९ सेंटीग्रेड जाता है। द्वीप का उत्तरी भाग ज़्यादा गर्म होता है और गर्मियों के २० सबसे गर्म दिनों में कभी-कभी यहाँ अधिकतम तापमान ३५ सेंटीग्रेड या उस से भी ऊपर चला जाता है। जनवरी-फ़रवरी में उत्तरी भाग में कोहरा पड़ता है जबकि पूर्वी भाग में गर्मियों में ज़बरदस्त चक्रपाती तूफ़ान आते हैं जिनसे बाढ़ की परेशानी भी होती है।

हाइनान के कुछ दृष्य
-------------------

* अंतरिक्ष से हाइनान द्वीपअंतरिक्ष से हाइनान द्वीप
* राजधानी हाइकोऊराजधानी हाइकोऊ
* द्वीप के दक्षिण का एक दृश्यद्वीप के दक्षिण का एक दृश्य
* द्वीप के दुसरे सबसे बड़े शहर, सान्या, में पर्यटकद्वीप के दुसरे सबसे बड़े शहर, सान्या, में पर्यटक

इन्हें भी देखें
---------------

* हाइकोऊ
* दक्षिणी चीन सागर

सन्दर्भ
-------

1. ↑  China's Hainan Province: economic development and investment environment, Feng Chongyi, Chongyi Feng, David S. G. Goodman, Murdoch University. Asia Research Centre, UWA Publishing, 1995, ISBN 978-1-875560-56-1

| * दे
* वा
* सं
चीनी जनवादी गणराज्य के प्रान्त-स्तरीय प्रभाग |
| --- |
| प्रान्त | 

 अनहुइ **·**  फ़ूज्यान **·**  गान्सू **·**  गुआंगदोंग **·**  गुइझोऊ **·**  हाइनान **·**  हेबेई **·**  हेइलोंगजियांग **·**  हेनान **·**  हूबेई **·**  हूनान **·**  जिआंगसू **·**  जिआंगशी **·**  जीलिन **·**  लियाओनिंग **·**  चिंगहई **·**  शान्शी **·**  शानदोंग **·**  शन्शी **·**  सिचुआन **·**  युन्नान **·**  झेजियांग 
 | National Emblem of the People's Republic of China |
| स्वायत्तशासी क्षेत्र | 

 गुआंगशी **·**  भीतरी मंगोलिया **·**  निंगशिया **·**  तिब्बत **·**  शिंजियांग 
 |
| नगरपालिकाएँ | 

 बीजिंग **·**  चोंग्किंग **·**  शंघाई **·**  तिआन्जिन 
 |
| विशेष प्रशासनिकक्षेत्र | 

 Regional emblem of Hong Kong SAR हांगकांग **·**  Coat of armsa of Macau मकाऊ 

 |
**हाइपरटेक्स्ट ट्रांसफर प्रोटोकॉल** (http,एच टी टी पी) एक एप्लीकेशन प्रोटोकॉल है जो किसी जालस्थल के आगे (www. वर्ल्ड वाइडवेब) से आगे लगता है जिससे URL पता खुलता है अर्थात् कोई जालस्थल (वेबसाईट) खुलती हैं। 
इसका संक्षिप्त नाम (HTTP) अर्थात् एच टी टी पी है। यह हमेशा किसी वेबपते के आगे ही लगता है उदाहरण के लिए [( )]

प्रयोग
------

आजकल के ब्राउजरों के युआरएल बक्से में किसी जाल स्थल का पता लिखने पर यह उसके आगे स्वतः लिखा मिलता है। http के ठीक पीछे हमेशा : ऐसा चिह्न और उसके बाद // ऐसी तिरछी लकीरें लगानी पड़ती है और इसके पश्चात वेबपता लिखना पड़ता है।

इतिहास
------

**हाइपरटेक्स्ट ट्रांसफर प्रोटोकॉल** का आविष्कार अथवा इसको पहली बार १९६५ में टेड नेल्सन ने प्रयोग किया था। इसका पहला डॉक्यूमेंट वर्ज़न http vo.9 सन् १९९१ में लाँच हुआ था।

बाहरी कड़ियाँ
-------------

इन्हें भी देखें
---------------

सन्दर्भ
-------

1. ↑  "web-browsing-web-address-HTTP". लाईव हिंदुस्तान. मूल से 6 जुलाई 2015 को पुरालेखित. अभिगमन तिथि २७ जून २०१५.
2. ↑  "एच टी टी पी (HTTP)" (अंग्रेज़ी में). वेबोपीडिया. मूल से 27 जून 2015 को पुरालेखित. अभिगमन तिथि २७ जून २०१५.
3. ↑  "हाईपरटेक्स्ट ट्रांसफर प्रोटोकॉल" (अंग्रेज़ी में). डब्ल्यु 3. मूल से 25 जून 2015 को पुरालेखित. अभिगमन तिथि २७ जून २०१५.
4. ↑  "HTTP (rfc2616)" (अंग्रेज़ी में). डब्ल्यु 3. मूल से 18 जनवरी 2018 को पुरालेखित. अभिगमन तिथि २७ जून २०१५.
संयोजी वर्ण मिश्रण : लाल में हरा मिलाने से पीला मिलता है, पीला में नीला मिलाने पर सफेद मिलता है। 
एक **संयोजी वर्ण प्रतिरूप** (*additive color **model*****) में संसक्त या एकल स्रोत से निकले प्रकाश का प्रयोग होता है। संयोजी मिश्रण में लाल, हरा एवं नीला प्रकाश प्रयोग होता है, अन्य प्रकाशों को निर्मित करने हेतु।  *देखें लाल हरा नीला रंग प्रतिरूप. इन संयोजी प्राथमिक रंगों में से एक को दूसरे से मिलाने पर द्वितीयक रंग बनते हैं, जैसे क्यान, रानी एवं पीला। तीनों प्राथमिक रंगों को बराबर मात्रा में मिलाने पर श्वेत वर्ण बनता है। किसी भी रंग की तीव्रता में अंतर करने पर तीनों प्रकाशों का पूर्ण राग '*** *मिलता है। कम्प्यूटर के प्रदर्शक* मॉनीटर *एवं दूरदर्शन उपकरण इसके उत्तम उदाहरण हैं।* 

प्राथमिक रंगों का मिश्रण करने पर मिले परिणाम प्राय: प्रतिदिन में रंगों के अभ्यस्त लोगों के अनुमान से विपरीत होते हैं, क्योंकि वे लोग अधिकतर व्यवकलित रंगों (*en:subtractive color*) का स्याही, डाई, पिगमेंट्स इत्यादि के आदि होते हैं। ये वस्तुएं आँखों को रंग दिखाती हैं, परावर्तन से ना कि विद्युतचुंबकीय विकिरण या उत्सर्ग से। उदाहरतः व्यवकलित रंग प्रणाली में हरा है पीला एवं नीला का मिश्रण, जबकि प्राथमिक रंग प्रणाली में पीला लाल एवं हरा के मिश्रण से बनता है, एवं कोई साधारण मिश्रण हरा नहीं बनाता। यह ध्यान योग्य है, कि संयोजी वर्ण परिणाम हैं कि जिस तरह मानवी आँख यंग को पहचानती है, ना कि रंग का गुण स्वभाव। पीले प्रकाश (जिसका) [[तरंग दैर्घ्य} 580 nm, है, उसमें, तथा लाल एवं हरे प्रकाश के मिश्रण से बनने वाले पीले रंग में अपार भिन्नता है। परंतु दोनों ही हमारी आँखों को समान रूप से दिखते हैं, जिससे कि अंतर पता नहीं लगता। (देखें, .) 

प्रथम रंगीन छायाचित्र, जेम्स क्लार्क मैक्स्वैल द्वारा 1861 में लिया गया 

  

पूर्ण जानकारी हेतु कृप्या अभी यहाँ  क्लिक करें
रसायन विज्ञान में, किसी यौगिक का **संरचनात्मक समावयव** (structural isomer या constitutional isomer) उस अन्य यौगिक को कहते है जिसके अणु में स्थित प्रत्येक तत्व के परमाणुओं की संख्या समान हो किन्तु उनके बीच अलग रासायनिक आबंध हो। 

उदाहरण के लिए, ब्युटेनॉल H3C–(CH2)3–OH, मेथिल प्रोपिल ईथर H3C–(CH2)2–O–CH3, और डाइएथिल ईथर (H3C–CH2–)2O का आणविक सूत्र C4H10O है, लेकिन वास्तव में वे तीन अलग-अलग संरचनात्मक समावयव हैं।

शृंखला समावयवता
---------------

|
|  |
पेन्टेन की शृंखला समावयवता|  |  |  |
| *n*-पेंटेन | आइसोपेंटेन | निओपेंटेन |

स्थानिक समावयवता
----------------

|
|  |
स्थानिक समावयवता का उदाहरण|  |  |  |
| 1-Pentanol | 2-Pentanol | 3-Pentanol |

प्रकार्यात्मक समूह की समावयवता
------------------------------

|
|  |
प्रकार्यात्मक समूह की समावयवता का उदाहरण|  |  |
| साइक्लोहेक्जेन | 1-हेक्जेन |

उदाहरण
------

| रासायनिक यौगिक (C3H6O) | अणु संरचना | गलनांक (°C) | क्वथनांक (°C) | टिप्पणी |
| --- | --- | --- | --- | --- |
| ऐलिल अक्लोहॉल |  | -129 | 97 |  |
| साइक्लोप्रोपेनॉल |  |  | 101–102 |  |
| प्रोपेनॉल |  | - 81 | 48 | ( *E* ) - 1-प्रोपेनॉल और ( *Z* ) - 1-प्रोपेनॉल का चलसमावयव |
| एसीटोन |  | - 94,9 | 56,53 | 2-प्रोपेनॉल का चलसमावयव |
| ऑक्सीटेन |  | - 97 | 48 |  |
| प्रोपिलीन ऑक्साइड |  | - 112 | 34 |  |
| मेथिल विनाइल ईथर |  | - 122 | 6 |  |

सन्दर्भ
-------

इन्हें भी देखें
---------------

* समावयवता
**हुमायूं अशरफ** (उर्दु: ہمایوں اشرف), एक युवा, पाकिस्तानी अभिनेता हैं, जिन्होनें मेरे खुदा और हमनशीं जैसे लोकप्रिय पाकिस्तानी टेलीविजन धारावाहिकों में काम किया है। हुमायूं ने पाकिस्तान टेलीविजन उद्योग में अपनी शुरुआत 2012 के धारावाहिक "एक तमन्ना लाहासिल सी" से की थी और तब से लेकर आज तक उन्होंने कई लोकप्रिय धारावाहिकों में काम किया है। उन्हें मुख्य रूप से धारावाहिक "मेरे खुदा" में निभाई गई भूमिका के लिए जाना जाता है। वर्ष 2019 में रिलीज़ हुई फिल्म "सच" उनकी पहली फिल्म थी। सच एक रोमांटिक संगीतमय फिल्म थी, जिसके लिए उन्हें बहुत प्रशंसा मिली थी।
2013 में हुमायूं को "इश्क हमारी गलियों में" में निभाई गयी उनकी "हारुन" की भूमिका के लिए "सर्वश्रेष्ठ धारावाहिक अभिनेता" का "हम पुरस्कार" मिला था।

सन्दर्भ
-------

1. ↑  "Humayun Ashraf Biography | Tv.com.pk". *www.tv.com.pk*. अभिगमन तिथि 2015-12-05.
2. ↑  "'Sacch' — a film about adopted children's struggle to belong". *Daily Times* (अंग्रेज़ी में). 2019-12-26. अभिगमन तिथि 2019-12-28.
3. ↑  "Exclusive Pictures 2nd HUM TV Awards 2014". *topstars.com.pk* (English में). मूल से 22 दिसंबर 2015 को पुरालेखित. अभिगमन तिथि 20 December 2015.सीएस1 रखरखाव: नामालूम भाषा (link)